**Fotoorientēšanās nolikums**

**1. Pasākuma apraksts, laiks un vieta**

1.1. Fotoorientēšanās ir orientēšanās un izklaides sacensības, kurās kā pārvietošanās līdzeklis var tikt izmantots jebkurš pārvietošanās līdzeklis: ar kājām, velosipēdu, mašīnu, u.c. ievērojot pilnīgi visus Ceļu satiksmes noteikumus.

1.2. Pasākums notiks 2020.gada 21.novembrī no plkst. 14:00. Dalībnieku kustība notiks Daugavpils pilsētas ietvaros.

1.3. Pasākuma starta un finiša vietu nosaka komandas pašas.

**Pasākuma norise:**

Līdz 19. novembrim reģistrācija

21. novembrī

14:00 starts

16:00 finišs

17:30 Rezultātu paziņošana un apbalvošana mājaslapa www.iicdino.xyz.

**2. Pasākuma organizācija**

2.1. Pasākumu organizē IIC DINO, Daugavpils pilsētas Jauniešu dome, projekta “PuMPuRS” dalībnieki.

2.2. Pasākuma oficiālās personas: Pasākuma direktors – A. Pučinskis 28276276;

Pasākuma koordinatore – I. Miezīte – Pučinska 26232873.

**3. Maršruta raksturojums**

3.1. Tūrisma maršruta aptuvenais garums 8 km. Orientēšanās laikā dalībniekiem jāatrod noteikti punkti pēc fotogrāfijām un visai komandai ir jānofotografējas ar tiem vai pie tiem noteiktā pozīcijā (tiks izsniegts sacensību dienā – google Disk). Pie vairākiem punktiem dalībniekiem jāveic dažādi uzdevumi, kuru rezultāti tiks reģistrēti un dos papildus punktus uzvarai. Ja būs nepieciešamas norādes, tiks izsniegtas, bet tas noņems punktus uzvarai. Par to – uzdevumu lapā, kas tiek izsniegta sacensību dienā.

3.2. Iepazīšanās ar maršrutu nav paredzēta.

3.3. Kontrolpunktu atrašanās secība un maršruts nav noteikts. Ne visi kontrolpunkti atzīmēti kartē.

3.4. Pasākuma oficiālie dokumenti:

- biļetens ar uzdevumiem un norādījumiem;

- orientēšanās karte;

- orientēšanās fotogrāfijas, uzdevumu lapa.

**4. Dalībnieki**

4.1. Sacensībās var piedalīties jebkura fiziska persona bez vecuma ierobežojuma. Komandā 2 - 3 dalībnieki.

4.2. Katrai komandai jābūt līdzi fotoaparātam vai telefonam ar kameru un vadu datu pārsūtīšanai.

4.3. Fotografēšana pasākuma laikā komandai jāveic ar vienu fotoaparātu vai telefonu. Fotoaparātu vai telefonu sacensību laikā mainīt nedrīkst – sods: rezultātu anulēšana. Iesniedzamajām fotogrāfijām jābūt adekvāti kvalitatīvām, neizplūdušām, ar normālu gaismas un krāsu balansu.

4.4. Katrs komandas dalībnieks (ieskaitot pasažierus) pilnībā atbild par savu rīcību pasākuma laikā, tās izraisītajām sekām un nodarītajiem zaudējumiem sev un trešajām personām.

4.5. Organizatori patur tiesības ierobežot maksimālo dalībnieku skaitu. Plānotais komandu skaits – 15. 4.6. Piedaloties šajās sacensībās, dalībnieki neiebilst pret sacensību organizatoru rīcībā nonākušo sacensību dalībnieku vārdu, uzvārdu, kā arī fotogrāfiju un videomateriālu publiskošanu.

**5. Pieteikumi**

5.1. Iepriekšējie pieteikumi jāiesūta Internetā (iic.informacija@gmail.com), kur jāuzrāda komandas nosaukums un komandas sastāvs, komandas kapteiņa kontakttālrunis, e-pasts. Pieteikšanās beigu termiņš ir 2020. gada 19. novembris plkst. 16:00.

5.2. Pēc iepriekšējo pieteikumu nosūtīšanas komandai ir tiesības mainīt tās sastāvu, nepaziņojot par to Organizatoram, bet sacensību dienā, jābūt tā brīža reālajiem dalībniekiem.

**6. Pasākuma norise un rezultātu noteikšana**

6.1. Pasākuma laikā jāievēro Latvijas Republikas CSN un šī Nolikuma, kā arī biļetenu un dalībnieku sapulcē minētās prasības. Sacensību dalībniekiem ir jāievēro sacensību organizatora prasības.

6.2. Komandas kopējo rezultātu nosaka, summējot punktus par atrastiem kontrolpunktiem un precīzi veiktajiem papilduzdevumiem.

6.3. Netiek ieskaitīti kontrolpunkti, kuri ir nofotografēti neskaidri.

6.4. Komandai finišējot, vispirms jāuzņem Organizatoru noteiktais/norādītais finiša pulkstenis.

6.5. 21. novembrī līdz 16:00 jānodod fotogrāfijas nolasīšanai, uz iepriekš saņemtu linku google disk.

6.6. Vienādu savākto punktu gadījumā par labāku tiks uzskatīta tā komanda, kas iesūtīja bildes pirmā.

6.7. Ja sacensību laikā vai rezultātu aprēķināšanas procesā tomēr rodas neskaidra situācija, kas nav aprakstīta Nolikumā un biļetenos, gala lēmumu par tās risinājumu pieņem tikai vienīgā rezultātos neieinteresētā persona – Organizators.

6.8. Visus jautājumus par sacensību norisi vai tās noteikumiem komanda drīkst uzdot organizatoram tikai līdz savas komandas startam vai pēc finiša. Telefoniskas konsultācijas pēc komandas starta netiek sniegtas.

6.9. Gadījumā, ja sacensību dalībnieks izstājas no sacensībām, viņam par to jāpaziņo pasākuma Organizatoram personīgi, ar SMS vai pa telefonu 28276276.

6.10. Gadījumā, ja sacensību dalībnieks kavē foto ielādēšanu google disk vairāk par 15 minūtēm, tā rezultāti tiek anulēti – arī šajā gadījumā sacensību dalībniekam jāsazinās ar organizatoriem pa telefonu/SMS 28276276.

6.11. Katram kontrolpunktam jābūt fotografētam tikai vienu reizi. Pārējās identiskās fotogrāfijas pirms nodošanas jāizdzēš. Tomēr, ja dalībnieka iesniegtajās fotogrāfijās kāds kontrolpunkts ir nofotografēts vairāk par vienu reizi, tad rezultātos tiek iekļauta tikai pirmā KP fotogrāfija.

6.12. Ja dalībnieks iesniedz fotogrāfijas, kurās bez papildus darbībām (zoom/color/levels/contrast/brightness) nav iespējams atpazīt nepieciešamo kontrolpunktu, tas var tikt neieskaitīts.

**7. Apbalvošana**

7.1. Apbalvošana notiks nosakot pirmo vietu, un uzvarētāju komanda tiks paziņota mājaslapā www.iicdino.xyz.